CELEX: 62008CN0438
Language: et
Date: 2008-10-03 00:00:00
Title: Kohtuasi C-438/08: 3. oktoobril 2008 esitatud hagi — Euroopa Ühenduste Komisjon versus Portugali Vabariik

6.12.2008   
            
            
               ET
            
            
               Euroopa Liidu Teataja
            
            
               C 313/18
            
         3. oktoobril 2008 esitatud hagi — Euroopa Ühenduste Komisjon versus Portugali Vabariik
   (Kohtuasi C-438/08)
   (2008/C 313/27)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: E. Traversa ja M. Teles Romão)
   
      Kostja: Portugali Vabariik
   Hageja nõuded
   
               —
            
            
               Tuvastada, et kuna Portugali Vabariik kehtestas eelkõige 15. detsembri 2000. aasta dekreetseaduse nr 550/99 artikli 3 lõikes 2, artikli 6 lõikes 1 ja artiklis 7, ning ministri 9. detsembri 2000. aasta määruse nr 1165/2000 artikli 1 punktis e asutamisvabaduse piirangud muude liikmesriikide ettevõtetele, kes kavatsesid Portugalis alustada tegevust sõidukite kontrolli valdkonnas, ja täpsemalt, allutades loa andmise üldisele huvile, vähemalt 100 000 euro suuruse miinimumkapitali nõudele, ettevõtte majandustegevuse piiramisele ning liikmete, juhtide ja administraatorite muu tegevuse ühitamatust käsitlevatele õigusnormidele, siis on Portugali Vabariik rikkunud EÜ artiklist 43 tulenevaid kohustusi, ja
            
         
               —
            
            
               mõista kohtukulud välja Portugali Vabariigilt.
            
         Väited ja peamised argumendid
   Uute lubade andmise allutamine avalikule huvile kujutab endast piirangut asutamisvabadusele, kuna muude liikmesriikide juriidiliste isikute suhtes, kes kavatsevad Portugalis alustada tegevust sõidukite kontrolli valdkonnas, kohaldatakse pädevate siseriiklike ametiasutuste kaalutlusõigust, mis tekitab tõsist õiguslikku ebakindlust nende õiguste ulatuse osas;
   Vähemalt 100 000 euro suuruse miinimumkapitali nõuet tuleb käsitleda piiranguna asutamisvabadusele, kuna see takistab ühenduse ettevõtjat, kelle kapital on väiksem kui Portugali õigusnormides nõutud miinimumsumma, asutama Portugali territooriumil tütarettevõtte või filiaali.
   Ettevõtte majandustegevuse piiramine sõidukite kontrolli valdkonnas tegutsemisel kujutab endast piirangut asutamisvabadusele, kuna ühenduse ettevõtjad, kes seaduslikult osutavad samaaegselt muid teenuseid (sõidukite kontroll, parandus ja ülevaatus) oma asukohaliikmesriigis, on sunnitud muutma oma ettevõtte eesmärke ja vajadusel vaatama üle oma sisemise struktuuri, et oma tegevust sõidukite inspekteerimisel saaks Portugali laiendada; lisaks ei saa seda tingimust käsitleda vajalikuna selleks, et tagada seda teenust osutavate ettevõtjate sõltumatus ja erapooletus.
   Liikmetele, juhtidele ja administraatoritele kehtestatud ühitamatust käsitlevad õigusnormid, mis on seotud sõidukite tootmise, parandamise, rentimise, importimise või turustamisega, nende koostisosade ja lisaseadmetega või vedude teostamisega, võivad omada piiravat mõju, mida saab võrrelda majandustegevust piiravate õigusnormidega, ning võivad luua märkimisväärseid piiranguid Portugalis sõidukite kontrolli valdkonnas tegutseda soovivate muude liikmesriikide ettevõtete asutamisvabadusele, kuna muus liikmesriigis asuvad ettevõtted, kelle liikmed, juhid või administraatorid tegutsevad asukohaliikmesriigis muude tegevusaladega, peavad muutma oma sisemist struktuuri, eralduma nendest liikmetest või sundima neid ühildamatutest tegevusaladest loobuma.